Anna-Marie

Anne-Marie Rose Nicholson inggih punika pagending taler pangripta gending Inggris sané embas duk 7 April 1991, wastannyané kasengguh Anne-Marie. Pinaka anak isteri sané madué suara becik, makeh gending Anné sané kasub sakadi Clean Bandit's Rockabye maadungan sareng Sean Paul, Alarm, Ciao Adios, miwah Friends.

Kahuripan 
Anne-Marie embas tur meneng ring East Tilbury di Essex. Ajinnyané mawit saking Irlandia, kémaon ibunnyané saking Essex. Dané madué sabuk badeng ring shotokan karaté saking mayusa sia tiban. Marie ri kala alit ngamolihang jayanti sakadi Double Gold ring Kejuaraan Dunia Karate Federasi Fiatoshi Shotokan warsa 2002, Emas miwah Perak ring Kejuaraan Dunia Karate Federasi Fiatoshi Shotokan warsa 2007, punika taler Emas di Kejuaraan Federasi Nasional Karate Tradisional ring Inggris. Dané taler ngranjing ring Palmer's College ri kala truni.

Pakarya

2013–2015:  Pangawit Karya miwah Karate 
Anne-Marie ngwetuang gending demo praragan antuk Rocket Records ring 2013 kasengguh Summer Girl. Ring 10 Juni 2015, Anne-Marie ngamedalang EP debut, Karate, antuk 2 gending mamurda "Karate" miwah "Gemini". Dané taler magending "Do It Right", sané nyujuh nomor 90 ring UK Singles Chart.

2016 – mangkin: Speak Your Mind 
Duk 20 Méi 2016, Anne-Marie ngamedalang pupulan kapertama debutnyane, Alarm. Raris ring bulan sané pateh, Clean Bandit ngamedalang gending sareng Anné mamurda " Rockabye ", kawantu olih rapper saking Jamaika Sean Paul. Gending puniki disertifikasi multi-platinum ring pantaraning Éropa, Amérika Utara, miwahOceania.

Ring warsa 2017, Anné madué gending mamurda Ciao Adios, dados top 10 hit ring Inggris. Gending salanturnyané, Anne-Marie magending sareng Snakehips ring Either Way, sareng Joey Badass. Anne-Marie ngamedalang gending "Heavy", kasarengin gendinng "Then" . Warsa 2018, Anne-Marie magending sareng Marshmello antuk gending mamurda "Friends". Gending puniki medal duk 9 Pébruari 2018, ngranjing hit kapertama ring lima besar Inggris di Inggris oleh Anne-Marie pinakapagending utama. Anne-Marie taler nguningayang gendingnyané sané mamurda Speak Your Mind, medal duk 27 April 2018.

Pustaka